AIŠKINAMASIS RAŠTAS

Dėl Molėtų rajono savivaldybės tarybos 2023 m. gegužės 25 d. sprendimo Nr. B1-102 „Dėl Molėtų rajono savivaldybės bendrojo ir ikimokyklinio ugdymo mokyklų priešmokyklinio ugdymo organizavimo modelių 2023–2024 mokslo metams patvirtinimo“ pakeitimo

1. Parengto tarybos sprendimo projekto tikslai ir uždaviniai:

Vadovaudamasi Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, savivaldybės taryba prireikus tikslina ir tvirtina ugdymo įstaigų pasirinktus konkrečius priešmokyklinio ugdymo organizavimo modelius. Parengto tarybos sprendimo tikslas – patvirtinti patikslintus Molėtų rajono savivaldybės bendrojo ir ikimokyklinio ugdymo įstaigų konkrečius priešmokyklinio ugdymo organizavimo modelius 2023-2024 mokslo metams.

Grupės darbo /veiklos ypatumų visuma – ugdymo vieta, trukmė, teikiamos paslaugos vaikui, ugdomoji kalba, mokytojų, dirbančių grupėje, skaičius – yra vadinama priešmokyklinio ugdymo organizavimo modeliu.

 Priešmokyklinis ugdymas Molėtų rajono savivaldybėje vykdomas ikimokyklinio ir bendrojo ugdymo įstaigose.

 Vadovaujantis [Lietuvos higienos norma HN 75:2016](https://www.e-tar.lt/portal/lt/legalAct/TAR.AF02472A1EBF/asr) „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. balandžio 22 d. įsakymu Nr. V-313, vaikų ikimokyklinio ir (ar) priešmokyklinio ugdymo grupės formuojamos iš to paties arba skirtingo amžiaus vaikų, užtikrinant vaiko dienos ir ugdymo režimo fiziologinius ir amžiaus ypatumus bei šioje higienos normoje nustatytas vaiko ugdymo sąlygas. Grupės vaikų skaičius gali būti didinamas prireikus užtikrinti ugdymo paslaugų teikimą vaikams, kuriems suteikta laikinoji apsauga pagal Lietuvos Respublikos Vyriausybės 2022 m. kovo 16 d. nutarimą Nr. 224 „Dėl laikinosios apsaugos Lietuvos Respublikoje užsieniečiams suteikimo“.

1. Siūlomos teisinio reguliavimo nuostatos:

Įvertinus priešmokyklinio ugdymo poreikį, turimus išteklius, siūloma patikslinti Molėtų rajono savivaldybės tarybos 2023 m. gegužės 25 d. sprendimu Nr. B1-102 „Dėl Molėtų rajono savivaldybės bendrojo ir ikimokyklinio ugdymo mokyklų priešmokyklinio ugdymo organizavimo modelių 2023–2024 mokslo metams patvirtinimo“ patvirtintus Molėtų rajono savivaldybės bendrojo ir ikimokyklinio ugdymo mokyklų priešmokyklinio ugdymo organizavimo modelius 2023–2024 mokslo metams. Pokyčiai nurodyti teisės akto pakeitimo projekto lyginamajame variante.

1. Laukiami rezultatai:

Organizuoti priešmokyklinį ugdymą 2023-2024 mokslo metais savivaldybės bendrojo ir ikimokyklinio ugdymo įstaigose pagal patvirtintus priešmokyklinio ugdymo modelius.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.